
זבחים כז ע"ב



טקסט הדף מנוקד



וּמִשְׁנָתֵינוּ כְּדִבְרֵי הָאוֹמֵר לֹא יַאַסְפֶנּוּ


וְרַב חִסְדָּא אָמַר אֲבִימִי הַכֹּל מוֹדִין בַּנִּיתָּנִין לְמַטָּה שֶׁנְּתָנָן לְמַעְלָה שֶׁלֹּא יַאַסְפֶנּוּ וְכׇל שֶׁכֵּן בַּנִּיתָּנִין לְמַעְלָה שֶׁנְּתָנָן לְמַטָּה הוֹאִיל וְדָמִים הָעֶלְיוֹנִים לְמַטָּה הֵן בָּאִין לֹא נֶחְלְקוּ אֶלָּא בַּנִּיתָּנִין לִפְנִים שֶׁנְּתָנָן בְּחוּץ בַּחוּץ שֶׁנְּתָנָן לִפְנִים שֶׁרַבִּי יוֹסֵי אוֹמֵר יַאַסְפֶנּוּ וְרַבִּי שִׁמְעוֹן אוֹמֵר לֹא יַאַסְפֶנּוּ


אָמַר רַב נַחְמָן בַּר יִצְחָק אַף אֲנַן נָמֵי תְּנֵינָא רַבִּי יְהוּדָה אוֹמֵר זֹאת הִיא הָעוֹלָה הֲרֵי אֵלּוּ מִיעוּטִין פְּרָט לְנִשְׁחֲטָה בַּלַּיְלָה וְשֶׁנִּשְׁפַּךְ דָּמָהּ וְשֶׁיָּצָא דָּמָהּ חוּץ לַקְּלָעִים אִם עָלְתָה תֵּרֵד


רַבִּי שִׁמְעוֹן אוֹמֵר עוֹלָה אֵין לִי אֶלָּא עוֹלָה כְּשֵׁרָה מִנַּיִן לְרַבּוֹת שֶׁנִּשְׁחֲטָה בַּלַּיְלָה וְשֶׁנִּשְׁפַּךְ דָּמָהּ וְשֶׁיָּצָא דָּמָהּ חוּץ לַקְּלָעִים וְהַלָּן וְהַיּוֹצֵא וְהַטָּמֵא וְשֶׁנִּשְׁחַט חוּץ לִזְמַנּוֹ וְחוּץ לִמְקוֹמוֹ וְשֶׁקִּיבְּלוּ פְּסוּלִין וְזָרְקוּ אֶת דָּמָהּ וְהַנִּיתָּנִין לְמַעְלָה שֶׁנְּתָנָן לְמַטָּה וְהַנִּיתָּנִין לְמַטָּה שֶׁנְּתָנָן לְמַעְלָה וְהַנִּיתָּנִין בִּפְנִים שֶׁנְּתָנָן בַּחוּץ וְהַנִּיתָּנִין בַּחוּץ שֶׁנְּתָנָן בִּפְנִים וְהַפֶּסַח וְהַחַטָּאת שֶׁשְּׁחָטָן שֶׁלֹּא לִשְׁמָן מִנַּיִן


תַּלְמוּד לוֹמַר תּוֹרַת הָעוֹלָה רִיבָּה תּוֹרָה אַחַת לְכׇל הָעוֹלִין שֶׁאִם עָלוּ לֹא יֵרְדוּ


יָכוֹל שֶׁאֲנִי מְרַבֶּה אַף הָרוֹבֵעַ וְהַנִּרְבָּע וְהַמּוּקְצֶה וְהַנֶּעֱבָד וְהָאֶתְנַן וְהַמְּחִיר וְהַכִּלְאַיִם וְהַטְּרֵיפָה וְיוֹצֵא דּוֹפֶן תַּלְמוּד לוֹמַר זֹאת


וּמָה רָאִיתָ לְרַבּוֹת אֶת אֵלּוּ וּלְהוֹצִיא אֶת אֵלּוּ מְרַבֶּה אֲנִי אֶת אֵלּוּ שֶׁהָיָה פְּסוּלָן בַּקּוֹדֶשׁ וּמוֹצִיא אֲנִי אֶת אֵלּוּ שֶׁלֹּא הָיָה פְּסוּלָן בַּקּוֹדֶשׁ


קָתָנֵי מִיהָא הַנִּיתָּנִין לְמַטָּה שֶׁנְּתָנָן לְמַעְלָה וּלְמַעְלָה שֶׁנְּתָנָן לְמַטָּה וְלָא פְּלִיג רַבִּי יְהוּדָה מַאי טַעְמָא לָאו מִשּׁוּם דְּקַלְטֵיהּ מִזְבֵּחַ וּשְׁמַע מִינַּהּ לֹא יַאַסְפֶנּוּ


אָמַר רַבִּי אֱלִיעֶזֶר מִזְבֵּחַ הַפְּנִימִי מְקַדֵּשׁ פְּסוּלִין


מַאי קָא מַשְׁמַע לַן תְּנֵינָא הַנִּיתָּנִין בִּפְנִים כּוּ'


אִי מֵהָתָם הֲוָה אָמֵינָא הָנֵי מִילֵּי דָּם דַּחֲזֵי לֵיהּ אֲבָל קוֹמֶץ דְּלָא חֲזֵי לֵיהּ אֵימָא לָא קָא מַשְׁמַע לַן


מֵיתִיבִי קְטֹרֶת זָרָה שֶׁעָלְ[תָ]ה לְגַבֵּי מִזְבֵּחַ תֵּרֵד שֶׁאֵין לְךָ מְקַדֵּשׁ פְּסוּלִין אֶלָּא מִזְבֵּחַ הַחִיצוֹן בְּרָאוּי לוֹ חִיצוֹן אִין פְּנִימִי לָא


תָּרֵיץ הָכִי קְטֹרֶת זָרָה שֶׁעָלְתָה לְמִזְבֵּחַ הַחִיצוֹן תֵּרֵד שֶׁאֵין מִזְבֵּחַ הַחִיצוֹן מְקַדֵּשׁ פְּסוּלִין אֶלָּא הָרָאוּי לוֹ וְהַפְּנִימִי בֵּין רָאוּי לוֹ בֵּין שֶׁאֵין רָאוּי לוֹ מַאי טַעְמָא הַאי רִצְפָּה וְהַאי כְּלֵי שָׁרֵת


מַתְנִי' הַשּׁוֹחֵט אֶת הַזֶּבַח לִזְרוֹק דָּמוֹ בַּחוּץ אוֹ מִקְצָת דָּמוֹ בַּחוּץ לְהַקְטִיר אֵימוּרָיו בַּחוּץ אוֹ מִקְצָת אֵימוּרָיו בַּחוּץ לֶאֱכוֹל בְּשָׂרוֹ בַּחוּץ אוֹ כְּזַיִת מִבְּשָׂרוֹ בַּחוּץ אוֹ לֶאֱכוֹל כְּזַיִת מֵעוֹר הָאַלְיָה בַּחוּץ פָּסוּל וְאֵין בּוֹ כָּרֵת


לִזְרוֹק דָּמוֹ לְמָחָר מִקְצָת דָּמוֹ לְמָחָר לְהַקְטִיר אֵימוּרָיו לְמָחָר אוֹ מִקְצָת אֵימוּרָיו לְמָחָר לֶאֱכוֹל בְּשָׂרוֹ לְמָחָר אוֹ כְּזַיִת מִבְּשָׂרוֹ לְמָחָר אוֹ לֶאֱכוֹל כְּזַיִת מֵעוֹר הָאַלְיָה לְמָחָר פִּיגּוּל וְחַיָּיבִין עָלָיו כָּרֵת


גְּמָ' סַבְרוּהָ עוֹר אַלְיָה




רש"י





	דטעמא דר' יוסי משום דס''ל דשלא במקומו כמקומו דמי דאם כן אדמיפלגי באסיפה ליפלגי בכפרה ונימא רבי יוסי כיפר ור' שמעון לא כיפר אלא לרבי יוסי נמי לאו כמקומו דמי ואפ''ה לא יאספנו ומשנתינו כדברי האומר לא יאספנו ומשום הכי תנא פסול במתני': ורב חסדא אמר אבימי הכל מודים. ר' יוסי ור''ש: בניתנין למטה שנתנן למעלה שלא יאספנו. דהואיל וניתן במזבח הראוי לו לא הוי כנשפך על הרצפה דקלטיה מזבח לאפוקי מכלל זריקה במקום אחר: וכל שכן בניתנין למעלה שנתנן למטה. דקרובה היא למתנה גמורה שהרי דמים העליונים למטה הן שותתין ויורדין הלכך האי דם סופו לירד למטה היה ראוי וכי יהביה למטה קלטיה מזבח מלאוספו ולחזור וליתנו למעלה: שרבי יוסי אומר יאספנו. דכיון דלמזבח זה לא היה ראוי לא קלטיה כלל: ורבי שמעון אומר לא יאספנו. שהרי לשם מזבח היה ראוי והרי בא לשום מזבח: אף אנן נמי תנינא. דאיתיה לדר' יוחנן דאמר דאיכא דאית ליה לא יאספנו ואע''ג דשלא במקומו לאו כמקומו דמי לענין כפרה לענין אסיפה מיהו קלטיה מזבח: זאת היא העולה. הרי אלו ג' מעוטין לפי שבא המקרא הזה ללמדנו על הפסולין למזבח שעלו דלא ירדו דילפינן מעולה על מוקדה על המזבח כל הלילה משעלה על מוקדה תהא שם כל הלילה לפיכך מיעט לך בו ג' [מעוטין למעט בו ג'] פסולין: זאת. היא מיעוטא זאת ולא אחרת היא הוי מיעוטא ה''א דהעולה הוי מיעוטא כלומר העולה המיוחדת ולא כולן: פרט לנשפך דמה ולשנשחטה בלילה ושיצא דמה. אבל שאר פסולין אם עלו לא ירדו ולקמן בפרק המזבח מקדש (דף פד:) מפרש טעמא דרבי יהודה דמרבי שאר פסולין ומפיק הנך: אין לי אלא עולה כשרה. תהא על מוקדה כל הלילה עד הבקר: והלן. שלן בשרה חוץ למזבח: והיוצא. שיצא בשרה: והטמא ושנשחט. ע''מ להקטיר חוץ לזמנו כו': מנין. שכיון שעלו לא ירדו: רובע ונרבע. על פי עד אחד שמותר להדיוט ואסור לגבוה ונפקי לן מקראי במסכת תמורה בפ' כל האסורין (דף כח.): וכן מוקצה ונעבד וטריפה. מוקצה שהקצהו לתקרובת עבודת כוכבים: נעבד. שהשתחוה לבהמה: כלאים. שור או כשב פרט לכלאים כי יולד פרט ליוצא דופן (חולין דף לח:): מאי ראית. אחד שריבה הכתוב ומיעט ולא פירש לך הכתוב מה ריבה ומה מיעט: אמרת. ומעצמך מרבה אני את אלו שהיה פסולן בקדש משבאו לעזרה נפסלו: קתני מיהת כו'. ולא פליג רבי יהודה לשווינהו כנשפך על הרצפה ונימא ירדו כדאמר ר' יהודה פרט לנשפך דמה ואלמא לאו כנשפך דמה קחשיב ליה: מאי טעמא לאו משום דקלטיה מזבח. לקדושי ושמע מינה לענין אסיפה לא יאספנו והא ליכא למימר משום דקסבר שלא במקומו כמקומו דמי ומשום דכיפרה הוא דהא דומיא דשאר זריקות פסולות קתני ליה ומדרבי שמעון היינו טעמא דלא מייתי ליה דאיכא למימר טעמא דרבי שמעון משום דתורת העולה ריבה ואפילו נשפך דמה נמי קאמר דלא ירדו: מקדש פסולין. שאם עלו לא ירדו ואף על גב דלא כתיב קרא אלא בחיצון: תנינא הניתנין בחוץ שנתנן בפנים לא ירדו. אבריהם ממזבח ולא פליג ר' יהודה מאי לאו דקלטיה פנימי לדם זה שניתנו עליו ואע''פ שנפסל בכניסתו להיכל משום וכל חטאת אשר יובא מדמה (ויקרא ו) הוה ליה כנשפך דמה: הני מילי דם. שפסול הוא דמקדש הואיל וחזי ליה דם בעלמא כגון דמים הפנימיים: אבל קומץ דלא חזי כלל. דכתיב (שמות ל) לא תעלו עליו קטרת זרה ועולה ומנחה אימא אם עלה עליו ירד קמ''ל: קטרת זרה. קטרת נדבה שלא התיר הכתוב אלא קטרת של ציבור שחרית וערבית: שעלתה לגבי מזבח. קסלקא דעתך דבמזבח הקטרת קאי: בראוי לו. לאפוקי קמצים שלא קידשו בכלי הכי מפרש לקמן בפרק המזבח (דף פג:): האי רצפה. בבנין אבנים שלא נמשח לפיכך אין קדושתו בזה חמורה: והאי כלי שרת. ונמשח עם המשכן: מתני' את הזבח. שלמים או שאר הנאכלין: פסול ואין בו כרת. והאוכלו ואפילו בחוץ אין ענוש כרת: לאכול את בשרו למחר. ליכא לאוקומה בשלמים אלא בתודה וחטאת ואשם דאילו בשלמים מחר זמנו הוא אבל לזרוק דמו או להקטיר אימוריו אפילו בשלמים הוי למחר חוץ לזמנו: פיגול וחייבין עליו כרת. האוכלו אפילו בזמנו ענוש כרת ובגמרא יליף לה: גמ' 





תוספות





	לאו משום דקלטיה מזבח וש''מ לא יאספנו. פי' בקונטרס והא ליכא למימר משום דסבר שלא במקומו כמקומו דמי ומשום דכיפרה הוא דהא דומיא דשאר זריקות פסולות קתני לה וקשה דהא בסוף כל הפסולין (לקמן לו.) מסקינן דר' יהודה אית ליה שלא במקומו כמקומו דמי ונראה לפרש דהאי דקא''ר יהודה כמקומו דמי לא לענין דנתכפר אלא לענין מחשבה דווקא הוי כמקומו דכיון דמהניא הזריקה לענין דאם עלו לא ירדו מהניא נמי שלא לפסול במחשבה ולכך מיד לאלתר כשר ומיהו קשה דא''כ בתר דשני כמקומו דמי מאי קפריך התם מחישב ליתן הניתנין בחוץ בפנים ובפנים בחוץ הא התם נמי קלטי' מזבח דאם עלו לא ירדו וה''ר יוסף מפרש דהכי מייתי סייעתא מ''ט לאו משום דקלטיה מזבח דאפי' בפנים וחוץ קאמר רבי יהודה דקלטיה מזבח אע''ג דפני' ודחוץ לכ''ע לאו כמקומו ואפי' הכי קאמר רבי יהודה דקלטיה מזבח לענין דאם עלו לא ירדו הכי נמי קלטיה מזבח לענין דלא יאספנו ומיהו לא יתכן פי' זה למאי דפרישי' לעיל דמאן דאית ליה כמקומו דמי אפי' בפנים וחוץ קאמר מדפריך לר' יוחנן ואי שלא במקומו לאו כמקומו להוי כנשפך מן הכלי ויאספנו ולשמואל ולריש לקיש לא פריך (תוספות) ורבי חיים בה''ר מרדכי מפ' דמוכח מנתנו בחוץ שנתנו בפנים ולכולי עלמא לאו כמקומו דמי ואין זריקתו כלום לפי שנפסל מקודם שנכנס להיכל ונהי דאין תקנה באסיפה לפי שנפסל קודם הזריקה כ''ש דהוה לן למימר דהוי כנשפך הדם מן הכוס על הרצפה דאמר ר' יהודה תרד דכל זבח שלא נזרק כלל אם עלו אימורין ירדו לר' יהודה ואפי' הכי אמר דקלטיה המזבח לזריקתו ואמרינן לא ירדו ה''ה בניתנין למטה למעלה דאמר ר' יוחנן דלא כמקומו דמי ולא כיפר כלל דנימא דמהניא הזריקה וקלטיה מזבח שלא יאספנו עוד להועיל זריקה אחרת. ברו''ך ע''כ: האי רצפה והאי כלי שרת. ועדיף מכלי שרת דלא מקדשי פסולין ליקרב ומזבח מקדש:





רש"ש

גמרא ל"נ אלא בניתנין כו' בחוץ שנתנן לפנים כו'. עצ"ק ופ"מ. ובקל י"ל דלא מיירי כאן מחטאת וכחכמים דלקמן (פא ב) במשנה:



במשנה או מקצת אימוריו. ק"ל מדוע לא תני כזית מאימוריו כדתני באכילת בשר או כזית מבשרו. דהא גם בהקטרה בעינן כזית דוקא עי' ס"פ ובפ' דלקמן (לה) במשנה וכדיליף לה בר"פ הקומץ רבה בגמרא. ולקמן (כט ב) במשנה איתא זה"כ כל השוחט כו' דבר שדרכו להקטיר כזית כו'. ובגי' שבמשניות ליתא גם שם תיבת כזית. אולם בגמרא ס"פ מוכח דגרסי' שם כזית ע"ש היטב:



שם לזרוק דמו למחר. כלומר חוץ לזמנו. דאפי' חשב לזרוק בלילה ג"כ פיגול כדאיתא בגמרא לקמן (נו ב) ועי' בפ"ב דמנחות מ"ב בהרע"ב ותוי"ט שם ד"ה לאכול:



שם לאכול בשרו למחר. עפרש"י. ולעד"נ דמצי איירי אף בשלמים ור"ל דחשיב לאכלו כל יום המחרת דהיינו אף בלילה שאחריו דגם היא נכללת בשם מחר (ובפרט בקדשים שהלילה הולכת אחר היום) וראיה לזה מלקמן (נו ב) יכול יהו נאכלין לאור שלישי כו'. ואע"ג דלא כתיב רק ביום זבחכם יאכל וממחרת וע"ש בפרש"י:





הגהות יעב"ץ

רש"י ד"ה תנינא וכו' מדמה הוה ליה. נדפס בצידו ס"א לא הוה. נמחק הס"א לא הוה:


תד"ה לאו משום וכו' ורבי חיים בה"ר מרדכי מפרש דמוכח מנתנין בחוץ שנתנן בפנים כצ"ל:





שערי תורת בבל

(כז סע"ב) האי רצפה והאי כלי שרת.—עי' רש"י שכתב דמזבח פנימי נמשח עם המשכן. ופלא שגם מזבח העולה נמשח עם המשכן כדכתיב (שמ' ל כח). ולולי דברי רש"י אפשר לומר, דמזבח החיצון נקרא אדמה (שמ' כ כא). ועי' לקמן ס ע"א דקורא למזבח הזהב ולמזבח הנחושת "כלי", ולמזבח אבנים שעשה שלמה -"בנין".





צאן קדשים

גמרא לא נחלקו אלא בניתנים בפנים שנתנן בחוץ בחוץ שנתנן לפנים כו׳. אי לאו דמסתפינא ה״א דהאי בחוץ שנתנן בפנים טעות גמור הוא דהיאך שייך לומר יאספנו הלא כבר איפסלא קודם הזריקה בביאתו בהיכל כמו שכתבו תוס׳ לעיל דף כ"ו ע״ב ד״ה אמר שמואל כו׳ וצ״ע להך גירס׳:


שם ולהוציא את אלו אחר שריבה הכתוב ומיעט מרבה אני כו׳ כצ״ל:


רש״י ד״ה לא נחלקו כו׳ למימר הס״ד:


ד״ה וכל שכן כו׳ קלטיה מזבח לאפוקי מלאוספו ולחזור כו׳ כצ״ל:


ד״ה זאת היא כו׳ ג׳ פסולין זאת מיעוטא זאת ולא אחרת היא הוה כו׳ כצ״ל והד״א:


ד״ה כי יולד כו׳ דופן הס״ד:


ד״ה אחר שריבה כו׳ מיעוט אמרת מעומד כו׳ הד״א וכצ״ל:


ד״ה קתני כו׳ לשוויינהו כנשפך על כו׳ כצ״ל:


ד״ה תנינא הניתנין כו׳ ולא פליגי ר״י ואי לאו דקלטיה פנימי לדם זה שניתנו עליו אע״פ שנפסל כו׳ הוה ליה כנשפך דמה הס״ד וכצ״ל. פירוש דאי לאו דקלטיה מזבח פנימי ה״ל האי דם כמו דם שנשפך ולמה לא פליג ר״י וס״ל דירדו כמו שפליג על דם שנשפך אלא ע״כ דמזבח פנימי מקדש פסולים נ״ל ומ"ו הב״ז ובד״ח נכנסו בדחוקים לנ״א ואינו מן הצורך:


ד״ה האי רצפה כו׳ שלא נמשח כו׳. פי׳ מזבח שעשה שלמה לא נמשח אבל מזבח שעשה משה דהיינו מזבח הקטורת אף במקדש היה ונמשח בימי משה:


ד״ה האי כלי שרת כו׳ כצ״ל:


תוס׳ ד״ה לאו משום דקלטיה מזבח וש״מ לא כו׳ כצ״ל:


בא״ד ומשום דכיפרה כו׳ כצ״ל:


בא״ד ונראה לפרש כו׳. פי׳ בניתנים למעלה למטה ולמטה למעלה ס״ל לר״י לפסול לגמרי ואין הבעלים מתכפרים ופליגי אשמואל דלעיל ובחישב ס״ל כיון דמהני הזריקה לענין דאם עלו לא ירדו במעשה מהני נמי לענין זה במחשבה דאמרינן כמקומו דמי ומ״ה לאלתר כשר במחשבה. אבל רש״י ס״ל דר״י אית ליה כמקומו דמי לענין דנתכפרו בעלים כשמואל וכ"כ רש״י בהדיא לקמן והא דכתב רש״י הכא והא ליכא למימר משום כו' הכי פירושא דליכא למימר דטעמא דר״ש משום דקסבר דכמקומו דמי לענין כפרה ומשום דכיפרה כמו שסבר ר״י ומ״ה לא ירדו הא דומיא דשאר זריקות פסולות קתני בפנים בחוץ בחוץ בפנים ורש״י לא ס״ל דמאן דאית ליה כמקומו דמי אפילו בפנים וחוץ נמי כמו שכתבו תוספת אלא ע״כ טעמא דר״ש משום דקלטיה המזבח לקדושי מ״ה לא ירדו אפילו בשאר זריקות פסולין כיון דר״י לא פליג אפילו בשאר זריקות ע״כ ר״י נמי ס״ל הכי משום דקלטיה המזבח לקדושי כמו רש״י כנלע״ד ברור ונכון נ״ל:


בא״ד התם נמי קלטיה המזבח דאם עלו לא ירדו כו׳. פי׳ נימא נמי כיון דמהני׳ הזריקה לענין אם עלו לא ירדו מהני נמי שלא לפסול ומ״ה לא פליג ר״י וה״ה דהוי מצי למיפרך מברייתא דלעיל דמוקמינן במחשבת הינוח ואליבא דר"י ומ״ה פסול ליפרוך דלהני׳ שלא לפסול אלא דהקשו מברייתא דמשני לר״י גופא נ״ל:


בא״ד ולא כיפר כלל כו׳ כצ״ל:

חק נתן

גמרא הכל מודים וכו׳ שר"י אומר לא יאספנו ור״ש אומר יאספנו עיין בס׳ ברה"ז:


שם לא נחלקו אלא בניתנין לפנים שנתנן בחוץ בחוץ שנתנן בפנים שר״י אומר יאספנו וכו׳ קשה איך אפשר לומר יאספנו בניתנין בחוץ שנתנן בפנים והא כבר נפסלו בביאתן להיכל מכל חטאת אשר יובא מדמה וגו׳ כמ״ש התוס׳ לעיל דף כ״ו ע״ב ד״ה אמר שמואל ואפי׳ למ״ד עד שיכפר ה"נ כבר כיפר וצ״ע ושוב ראיתי בס׳ פנים מאירות וס׳ צ״ק שנתעוררו בקושיא זו והניחו בצ״ע:


רש״י ד״ה תנינא וכו׳ ולא פליג ר״י ואי לאו דקלטיה וכו׳ כצ״ל ועיין בספר פנים מאירות וס' צ״ק:


תוס׳ ד״ה לאו משום דקלטיה וכו׳ ונראה לפרש וכו׳ ומיהו קשה דא״כ בתר דשני כמקומו דמי מאי קפריך התם וכו׳ וה"ה דה״מ לאקשויי מהא דחשיב להניח דמו למחר דפסיל ר׳ יהודה התם משום דמחשבה כמעשה ואמאי כיון דאינו פסול אלא מטעם לן ובלן אם עלו לא ירדו וכן קשה מהא ברייתא דקתני חישב ליתן וכו׳ למחר פסול ואמאי פסול כיון דאם עלו לא ירדו לא הויא מחשבה כמעשה אלא איידי דמקשו לפרש״י מאותה סוגיא מקשו נמי להאי פירושא מאותה סוגיא ודוק:

ברכת הזבח

חידושים


גמרא שר״י אומר לא יאספנו ור״ש אומר יאספנו לכאורה הייתי סבר להגיה שר״י אומר יאספנו ור״ש אומר לא יאספנו וכלשון רב חסדא בשם אבימי לקמן וראיה לזה דהא ע״כ ר״ש לקמן בברייתא ס״ל דניתני׳ למעלה שנתנם למטה דאם עלו לא ירדו ואפילו ר"י לא פליג עליו בזה ומינה מוכיח ר״י דהמזבח קולט ג״כ שלא יאספנו וא״כ כ״ש לר״ש דאפי׳ בנשפך דמה לגמרי קולט מזבח כ"ש בניתני׳ למטה כו׳ שקולט המזבח לענין זה דלא יאספנו. אכן אחר העיון נראה דא״צ להגי׳ ולשבש כל הספרים דא״כ גם לרש״י היה צריך הג״ה לפי׳ זה ואדרבה נראה דל׳ אבימי יש להגיה איפכא דהא דר״ש לקמן לאו מטעם קליטה דלענין אסיפה ס״ל דיאספנו ולא קלט לה דלאו כמקומו הוא ואפ״ה ס״ל דאם עלה לא ירד כמו בנשפך דמה לגמרי אבל ר"י ע״כ מטעם קליטה ס״ל דלא ירד בנשפך ס״ל דתרד וא״כ בניתני׳ וכו׳ דלא תרד הוא מטעם קליטה דלא יאספנו וכ״כ רש״י לקמן וגם בגמרא של קלף גרס כמו בספרים שלנו וכן עיקר ודוק היטב:


רש"י ד״ה תנינא הניתני׳ כו׳ ממזבח ולא פליג כו׳ מאי לאו דקלטיה כו׳ (מוגה בס״א) ה״ל כנשפך דמה עכ״ל לאו דוקא כנשפך דבנשפך ס״ל לר״י דאם עלה תרד אלא ר״ל דנפסלו כאלו נשפכו ומ״מ לא אימעיט מזאת היא העולה אלא נשפך ממש דוקא כנ"ל לדחוק אם לא שנאמר שיש ט״ס וצ״ל לא הוי כנשפך וכך מצאתי מוגה בס״א ודוק:


הגהות


גמרא פרט לנשחטה בלילה כו׳ (מיימוני פרק ג׳ מהלכות פסולי המוקדשין)


מזבח הפנימי כו׳ (גז״ש במיימוני):


רש״י ד״ה ה״ק כו׳ לאשמועינן דאע״ג דלענין כפרה כו׳ כצ״ל:


ד״ה דהוי כאלו כו׳ פסול יאסף את זה כו׳ הד״א:


הכל מודים כו׳ שנתנו למעלה כו׳ כצ״ל:


ד״ה ור״ש כו׳ וע״כ ליכא כו׳ כצ״ל:


ד״ה ורב חסדא כו׳ ר״י ור״ש הס״ד:


ד״ה בניתנין למטה כו׳ למעלה שלא יאספנו כו׳ הד״א:


ד״ה אף אנן כו׳ במקומו לאו כמקומו דמי כו׳ כצ״ל:


ד״ה זאת היא כו׳ למזבח שעלו לא כו׳ הד״א:


ד״ה זאת היא מיעוטא זאת הוי מיעוטא כו׳ מיעוטא ה״א דהעולה כו׳ כצ״ל והד״א:


ד״ה פרט לנשפך כו׳ ומפיק הנך הס״ד:


ד״ה מ״ט לאו כו׳ ומשום דכיפרה הוא דהא דומי׳ כו׳ דלא ירדו הס״ד:


ד״ה האי רצפה כו׳ בזה חמורה הס״ד:


ד״ה והאי כ״ש כו׳ עם המשכן הס״ד:


ד״ה (מתני׳) את הזבח (ושייך לקמן לריש דף כח) כו׳ הנאכלים הס"ד וכצ״ל:


ד״ה פסול וא״י בו כו׳ עונש כרת הס״ד:


תוס׳ ד״ה לא משום דקלטי׳ כו׳ וש״מ לא כו׳ לכו״ע לאו כמקומו ואפ״ה הכי קאמר ר״י וכו׳ (ותיבת אביי הוא ט״ס) לאו כמקומו הוי כנשפך מן הכלי כו׳ לא פריך (תוס׳) ור׳ חיים כו׳ דאמר כו׳ תרד כו׳ (הד״א) ואפ״ה אמר דקלטי׳ המזבח (ר״ל בניתני׳ בחוץ שנתן בפנים) וכו׳ כצ״ל:


ד״ה האי רצפה כו' ומזבח מקדש הס״ד:


ד״ה אמר שמואל כו׳ שייך לדף כ"ח:

פנים מאירות

גמרא לא נחלקו אלא בניתנים לפנים כו׳ שרבי יוסי אומר יאספנו מאוד קשה לי להבין דאיך שייך לומר יאספנו בניתנים בחוץ שנתן בפנים הלא כבר איפסלו מכל חטאת אשר יובא דמה וכן כתבו התוספות לעיל וצ״ע:


רש"י ד"ה תנינא הניתנים בחוץ שנתן בפנים כתב מ"ו הב"ז זה לשונו ולא פליג כו׳ מאי לאו דקלטיה כו׳ מוגה בס"א ה"ל כנשפך דמה עכ"ל לאו דוקא בנשפך דבנשפך ס״ל לר"י דאם עלה תרד אלא ר"ל דנפסלו כאלו נשפכו ומ"מ לא אימעט מזאת היא עולה אלא נשפך ממש דוקא כנ"ל לדחוק אם לא שנאמר שיש טעות סופר וצ"ל לא הוי כנשפך וכך מצאתי מוגה בס"א ודוק עכ"ל ואפשר דהיה לפניו גירסא מאי לאו דקלטי׳ ומפני זה נכנס בדחוקים ובהגהות לאין צורך ואני למדתי בגמרא דפוס בסליא ונכתב ולא פליג ר״י אי לאו דקלטיה כו׳ והוי ליה כנשפך דמה וזה נכון ר"ל דמוכח מזה דמזבח הפנימי קולט אף הפסול לו לקדש דאי לאו מקדש אע״פ שנפסל בכניסתו להיכל א"כ הוי ליה כנשפך דמו והיה לו לפלוג לר"י דירדו אלא ע"כ מדלא פליג ש"מ דקלטיה מזבח הפנימי לדם אף שנפסל ולא הוי כמו שנשפך על הרצפה ובפי׳ רש"י עולה לכונה זו וק"ל:


תוס׳ ד"ה לאו משום דקלטיה מזבח כו׳ והוא בדף כ"ז ע״א ולכך מיד לאלתר כשר ר"ל אם חישב לאלתר ליתן למעלה למטה כשר גמור אבל אם חישב למחר פסול מטעם הינוח וטובא קשיא לי על זה הלא במחשבת הינוח סבר ר״י מחשבה כמעשה ואף אם הינוח למחר פסול מטעם לן ובלן מודה ר"י דאם עלו לא ירדו ואף על פי כן סבר מחשבה כמעשה ופוסל במחשבת הינוח א"כ הכא נמי אף דמהני זריקה לענין שאם עלו לא ירדו היה לו לעשות מחשבה כמעשה ולפסול ולי היה נראה דדברי רש"י המה נכונים דהא ע״כ יש לדקדק מהא דפריך התם וליפלוג אר״י בניתנים למעלה שנתנו למטה וקשה מאי פריך דילמא ר"י סבר יאספנו ולכך לא פסיל אם חישב ליתן למעלה למטה אלא ע"כ דס"ד דמקשה מדלא פליג הכא ר"ש בניתנים למעלה שאם עלו ירדו אלא ע"כ סבר ר"ש דלא יאספנו אף היכא דשלא במקומו לאו כבמקומו דמי דדומיא דשאר זריקות פסולות קתני ועל זה שפי׳ מקשה התם בפ׳ כל הפסולין כיון דסבר ר״י אף דשלא במקומו לאו כבמקומו לא יאספנו א״כ ליפלוג היכא דחישב ליתן למעלה למטה דהוי מחשבה כמעשה ויפסול ומשני שם דר״י סבר נמי דשלא במקומו כבמקומו דמי א"כ אינו מוכרח התם לתירוץ דשלא במקומו כבמקומו דמי אלא מהכא דמוכח דסבר ר׳ יהודה אף בלא הטעם דשלא במקומו כבמקומו דמי דלא יאספנו וזה שפירש רש"י וליכא למימר משום דסבר שלא במקומו כבמקומו דמי דהא דומיא דשאר זריקות פסולות קתני אלמא אפילו בלא טעם דשלא במקומו כבמקומו אלא אפילו אם נימא דשלא במקומו לאו כבמקומו דומיא דשאר זריקות סבר דלא יאספנו ולפי זה כיון דסבר אף דשלא במקומו לאו כבמקומו דלא יאספנו קשה שפיר בפרק כל הפסולין דליפלוג ר״י בניתנים למעלה אם חישב ליתן למטה שפסול כיון דסבר לא יאספנו והוכרחו לתרץ דבאמת ר״י דסבר דשלא במקומו כבמקומו דמי ולעולם אף אם היה סבר דלאו כבמקומו דמי היה סבר דלא יאספנו משום דדומיא דשאר זריקות פסולות קתני כל זה נראה לי ברור ודוק:


בא"ד ואפילו הכי קאמר דקלטיה מזבח כצ״ל וצריך למחוק תיבת אביי:

